La metamorfosi es produirà al Teatre Principal en forma de titella | fancultura
inici » Fanteatre » La metamorfosi es produirà al Teatre Principal en forma de titella
La metamorfosi es produirà al Teatre Principal en forma de titella
text de Javier Matesanz el dia 17 May, 2018 a Fanteatre, Notícies, portada
Dins el 20è Festival Internacional de Teresetes de les Illes, a l’escenari de la sala petita del Teatre Principal de Palma, es representarà una versió de La Metamorfosi de Kafka feta amb titelles. Serà divendres 18 de maig a les 20:30 hores. Una producció de teresetes per adults de La panda de Yolanda.
Gregor Samsa es desperta un dia convertit en un horrible i repugnant insecte. Des d’aquest moment, es reclou a la seva habitació i ja no trobarà comprensió ni consol, ni per part de la seva família ni per la resta de qui l’envolta. Kafka escriu el 1912 aquesta paràbola de la incipient societat deshumanitzada.
El muntatge combina titelles, actors i música (integrada com un personatge més) i recupera el valor d’allò tradicional, de l’art en la senzillesa com a símbol de la pèrdua del treball artesanal.